CELEX: 22005D0641
Language: et
Date: 2005-04-26 00:00:00
Title: EL–Iisraeli Assotsiatsiooninõukogu soovitus nr 1/2005, 26. aprill 2005, EL–Iisraeli tegevuskava rakendamiseks

9.9.2005   
            
            
               ET
            
            
               Euroopa Liidu Teataja
            
            
               L 233/52
            
         
      EL–IISRAELI ASSOTSIATSIOONINÕUKOGU SOOVITUS nr 1/2005,
   26. aprill 2005,
   EL–Iisraeli tegevuskava rakendamiseks
   (2005/641/EÜ)
   EL–IISRAELI ASSOTSIATSIOONINÕUKOGU,
   võttes arvesse Euroopa–Vahemere piirkonna lepingut, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel, eriti selle artiklit 69,
   ning arvestades järgmist:
   
               (1)
            
            
               Euroopa–Vahemere piirkonna lepingu artikkel 69 annab assotsiatsiooninõukogule õiguse anda lepingu eesmärkide saavutamiseks asjakohaseid soovitusi.
            
         
               (2)
            
            
               Vastavalt Euroopa–Vahemere piirkonna lepingu artiklile 79 võtavad lepinguosalised kõik üld- või erimeetmed, mida on vaja nende nimetatud lepingust tulenevate kohustuste täitmiseks.
            
         
               (3)
            
            
               EL–Iisraeli tegevuskava aitab kaasa Euroopa–Vahemere piirkonna lepingu rakendamisele lepinguosaliste vahel konkreetsete sammude väljatöötamise ja kokkuleppimise teel, mis annavad selliseks rakendamiseks praktilisi suuniseid.
            
         
               (4)
            
            
               Tegevuskava eesmärgiks on ühest küljest kehtestada Euroopa–Vahemere piirkonna lepingus sätestatud lepinguosaliste kohustuste täitmiseks vajalikud konkreetsed sammud ning teisest küljest luua laiem põhi EL–Iisraeli suhete tugevdamiseks, et suurendada oluliselt majandusintegratsiooni ning tugevdada poliitilist koostööd kooskõlas Euroopa–Vahemere piirkonna lepingu üldiste eesmärkidega.
            
         
               (5)
            
            
               Euroopa–Vahemere piirkonna lepingu lepinguosalised on kiitnud heaks EL–Iisraeli tegevuskava teksti,
            
         ON ANDNUD JÄRGMISE SOOVITUSE:
   Ainus artikkel
   Assotsiatsiooninõukogu soovitab lepinguosalistel rakendada lisatud EL–Iisraeli tegevuskava (1) niivõrd, kui rakendamine on suunatud Euroopa–Vahemere piirkonna lepingu eesmärkide saavutamisele.
   
      Brüssel, 26. aprill 2005
      
         
            Assotsiatsiooninõukogu nimel
         
         
            eesistuja
         
         S. SHALOM
         
      
   
   
      (1)  http://register.consilium.eu.int